wannaphong/clean_thaiwikipedia huggingface dataset:
# เกิดใหม่เป็นนางร้าย จะเลือกทางไหนก็หายนะ
เกิดใหม่เป็นนางร้าย จะเลือกทางไหนก็หายนะ  หรือที่รู้จักในญี่ปุ่นในชื่อย่อว่า ฮาเมฟูระ  เป็นซีรีส์ไลต์โนเวลญี่ปุ่น เขียนโดยซาโตรุ ยามางูจิ และวาดภาพประกอบโดยนามิ ฮิดากะ เริ่มเผยแพร่ออนไลน์ในเดือนกรกฎาคม พ.ศ. 2557 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร สำนักพิมพ์อิจิจินชะได้รับลิขสิทธิ์ตีพิมพ์เป็นหนังสือไลต์โนเวลในเครืออิจิจินชะ บุงโกะ ไอริส จำหน่ายไลต์โนเวลเล่มแรกเมื่อเดือนสิงหาคม พ.ศ. 2558 และวางจำหน่ายถึงเล่มที่ 12 เมื่อเดือนตุลาคม พ.ศ. 2565

ได้รับการดัดแปลงเป็นมังงะ วาดภาพโดยฮิดากะ ตีพิมพ์ในนิตยสารคอมมิกส์รายเดือน ซีโร่-ซัม นิตยสารการ์ตูนแนวโจเซของสำนักพิมพ์อิจิจินชะตั้งแต่เดือนสิงหาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 มีมังงะภาคแรกเริ่มตีพิมพ์ตั้งแต่เดือนพฤศจิกายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนเมษายนถึงมิถุนายน พ.ศ. 2563 ฤดูกาลที่สองออกอากาศตั้งแต่เดือนกรกฎาคมถึงเดือนกันยายน พ.ศ. 2564
# วัดราษฎร์ศรัทธาราม (จังหวัดปทุมธานี)
วัดราษฎร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินของวัดทั้งหมด จำนวน 54 ไร่ 1 งาน 47 ตารางวา เป็นที่ตั้งวัด จำนวน 21 ไร่ 1 งาน 18 ตารางวา ที่ธรณีสงฆ์จำนวน 33 ไร่ 29 ตารางวา สภาพของวัดเป็นที่ราบลุ่มสภาพแวดล้อมมีลำคลอง คันคูน้ำรอบบริเวณวัดทั้ง 3 ด้าน อีกด้านหนึ่งติดกับถนน

เดิมวัดราษฎร์ศรัทธาราม เป็นสำนักสงฆ์ สร้างเมื่อประมาณ พ.ศ. 2433 ปีขาล ร.ศ. 109 ในสมัยพระบาทสมเด็จพระจุลจอมเกล้าเจ้าอยู่หัว ตามคำบอกเล่าของผู้เฒ่าว่า เดิมเป็นที่ของตาเสือได้ยกให้สร้างวัด ได้ขอตั้งนามวัดว่า "วัดราษฎร์ศรัทธาราม" เรียกกันมาจนทุกวันนี้ วัดราษฎร์ศรัทธารามได้รับพระราชทานวิสุงคามสีมาครั้งหลังเมื่อวันที่ 14 ตุลาคม พ.ศ. 2441 เขตวิสุงคามสีมากว้าง 30 เมตร ยาว 30 เมตร ประกอบพิธีผูกพัทธสีมาเมื่อประมาณ พ.ศ. 2442

ปูชนียวัตถุที่สำคัญ คือ พระประธานในอุโบสถปางมารวิชัย หน้าตักกว้าง 50 นิ้ว สูง 70 นิ้ว พระพุทธโสธรจำลอง พ.ศ. 2494 รอยพระพุทธบาทจำลอง พ.ศ. 2494 พระศรีอริยเมตไตรย พระพุทธชินราช พระพุทธชินสีห์ และพระศรีศาสดา
# รัฐบาลแคว้นนครหลวงบรัสเซลส์
รัฐบาลแคว้นนครหลวงบรัสเซลส์  คือหน่วยงานที่มีหน้าที่กำกับดูแลงานฝ่ายบริหารภายในแคว้นนครหลวงบรัสเซลส์ (All text and all but one graphic show the English name as Brussels-Capital Region.) ประกอบด้วยมุขมนตรี 1 ตำแหน่ง รัฐมนตรี 4 ตำแหน่ง และรัฐมนตรีช่วย 3 ตำแหน่ง โดยมีที่มาจากการเลือกตั้งทุก 5 ปี

นอกจากนี้ยังมีตำแหน่งผู้ว่าราชการเขตนครหลวงบรัสเซลส์  ซึ่งได้รับการแต่งตั้งจากคณะรัฐมนตรีของรัฐบาลกลาง มีหน้าที่บังคับใช้กฎหมายเพื่อความสงบเรียบร้อยภายในแคว้นนครหลวงบรัสเซลส์ อย่างไรก็ตาม ผู้ว่าราชการเขตนครหลวงบรัสเซลส์มีอำนาจค่อนข้างจำกัด

แคว้นนครหลวงบรัสเซลส์แบ่งการปกครองย่อยออกเป็นเขตเทศบาลจำนวน 19 เขต โดยในแต่ละเทศบาลล้วนมีฝ่ายบริหารเป็นของตนเองซึ่งมีหน้าที่รับผิดชอบด้านการปกครองในระดับท้องถิ่น เช่น การบังคับใช้กฎหมาย การบำรุงงบประมาณด้านการศึกษาและการคมนาคมภายในเขตเทศบาล งานด้านการปกครองส่วนเทศบาลดำเนินการโดยนายกเทศมนตรี สภาเทศบาล และเทศมนตรี

คณะผู้บริหาร
คณะผู้บริหารหรือคณะรัฐมนตรีแคว้นนครหลวงบรัสเซลส์นำโดยมุขมนตรี  และสมาชิกอีก 7 คน ได้แก่ รัฐมนตรี  4 ตำแหน่ง (แบ่งเป็นผู้พูดภาษาฝรั่งเศส 2 คน และผู้พูดภาษาดัตช์ 2 คน) และรัฐมนตรีช่วย  3 ตำแหน่ง (อย่างน้อย 1 คนจะต้องเป็นผู้พูดภาษาดัตช์) ในทางปฏิบัติแล้วมุขมนตรีจะเป็นผู้พูดภาษาฝรั่งเศส ดังนั้นคณะรัฐมนตรีจะประกอบด้วยผู้พูดภาษาฝรั่งเศสจำนวน 5 คน และภาษาดัตช์จำนวน 3 คน

อำนาจหน้าที่
รัฐบาลแคว้นนครหลวงบรัสเซลส์มีอำนาจหน้าที่กำกับดูแลกิจการด้านต่าง ๆ ภายในแคว้น ดังนี้
 การพัฒนาชุมชนเมือง (ผังเมือง นโยบายด้านอสังหาริมทรัพย์ การอนุรักษ์สถานที่สำคัญ) และที่พักอาศัย
 สิ่งแวดล้อม
 เศรษฐกิจ (การขยายตัวทางเศรษฐกิจและการค้าระหว่างประเทศ) และนโยบายด้านการจ้างงาน
 การคมนาคม
 นโยบายด้านพลังงาน
 องค์กรท้องถิ่นในระดับย่อยต่าง ๆ (คอมมูน องค์กรระหว่างคอมมูน และองค์กรศาสนา)
 ความสัมพันธ์ภายนอก
 งานวิจัยทางวิทยาศาสตร์

นอกจากกิจการต่าง ๆ ที่ระบุไว้ข้างต้น คณะกรรมาธิการประชาคมร่วม  เป็นหน่วยงานที่รับผิดชอบงานด้านวัฒนธรรม การศึกษา การกีฬา และความช่วยเหลือประชาชนภายในแคว้น

ดูเพิ่ม
 บรัสเซลส์
 มุขมนตรีแคว้นนครหลวงบรัสเซลส์
 สภาแคว้นนครหลวงบรัสเซลส์
 รัฐบาลวอลลูน
 รัฐบาลเฟลมิช
# วัดโพธิ์นิ่มรัตตาราม
วัดโพธิ์นิ่มรัตตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี มีเนื้อที่ 14 ไร่เศษ หน้าวัดมีคลองชลประทานและถนนเปรมประชากรตัดผ่าน

วัดคลองขุด หรือ วัดโพธิ์นิ่มรัตตาราม เรียกชื่อวัดคลองขุดตามคลองที่ขุด จากหลักฐานที่ได้จากแผนกศึกษาธิการอำเภอสามโคก จังหวัดปทุมธานีทำให้ทราบว่า วัดคลองขุดได้สร้างขึ้นเมื่อ พ.ศ. 2360 ในสมัยพระบาทสมเด็จพระนั่งเกล้าเจ้าอยู่หัว ต่อมาวัดได้ขาดการทำนุบำรุงมีสภาพเป็นวัดร้างอยู่เป็นเวลานาน ต่อมา พ.ศ. 2492 ขุนพหิเขตและคุณแม่โฉม โพธิ์นิ่มแดงได้ถวายบ้านทรงไทยมาสร้างเป็นกุฏิวัด 6 ห้องและสร้างเสนาสนะอื่น ๆ พร้อมกับนิมนต์พระมาอยู่จำพรรษาเป็นเจ้าอาวาส 

พ.ศ. 2497 มีการสร้างอุโบสถด้วยไม้เป็นการชั่วคราวและได้สร้างใหม่เป็นคอนกรีตเสริมเหล็กเมื่อ พ.ศ. 2508 ปัจจุบันยังรักษาไว้แต่ไม่อาจใช้ทำสังฆกรรมได้แล้ว เมื่อ พ.ศ. 2537 คุณแม่แหวว โพธิ์นิ่มแดงพร้อมบุตร ธิดาและญาตมิตรรับเป็นเจ้าภาพสร้างอุโบสถขึ้นใหม่แทนอุโบสถหลังเดิม จากนั้นได้สร้างพระประธานและเสนาสนะต่างมากมาย อุโบสถหลังใหม่เป็นอาคารคอนกรีตยกพื้นสูงชั้นล่างเป็นที่เก็บสิ่งของเครื่องใช้ มีราวบันไดนาค หลังคาโบถส์มุงกระเบื้องซ้อน 3 ชั้น มีชั้นลดด้านละ 2 ตัดมีช่อฟ้า ใบระกา หางหงส์หน้าบรรณเป็นตราสัญลักษณ์ ฉลองสิริราชสมบัติ 60 ปี ซุ้มประตูหน้าต่างทรงมงกุฎ พระประธาน เป็นพระพุทธรูปปางมารวิชัย มีพระโมคคัลลานะ พระสารีบุตรอยู่ซ้ายขวา บานประตูและหน้าต่างแกะสลักไม้เป็นเทพทวารบาน วัดคลองขุดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541

เสนาสนะอื่น ๆ ได้แก่ มณฑปหลวงพ่อจันทน์ซึ่งเป็นที่ประดิษฐานหลวงพ่อจันทน์ พระพุทธรูปปางห้ามญาติที่อาราธนามาจากวัดไก่เตี้ย รอยพระพุทธบาทจำลอง เบื้องหน้ามีรูปปั้นอดีตท่านเจ้าอาวาส
# รัฐบาลประชาคมผู้พูดภาษาเยอรมัน
รัฐบาลประชาคมผู้พูดภาษาเยอรมัน  เป็นฝ่ายบริหารของประชาคมผู้พูดภาษาเยอรมันแห่งเบลเยียม ตั้งอยู่ทางทิศตะวันออกของจังหวัดลีแยฌติดกับพรมแดนประเทศเยอรมนี โดยมีสมาชิกรัฐบาลมาจากการแต่งตั้งของสภาประชาคมผู้พูดภาษาเยอรมัน ประกอบด้วยมุขมนตรี 1 ตำแหน่ง และรัฐมนตรีอีก 3 ตำแหน่ง โดยมีอ็อลลิเวอร์ พาช เป็นมุขมนตรีคนปัจจุบัน

ดูเพิ่ม
 ประชาคมผู้พูดภาษาเยอรมันแห่งเบลเยียม
 มุขมนตรีประชาคมผู้พูดภาษาเยอรมัน
 สภาประชาคมผู้พูดภาษาเยอรมัน
 รัฐบาลประชาคมฝรั่งเศส
 รัฐบาลเฟลมิช
# วัดป่าโมกวรวิหาร
วัดป่าโมกวรวิหาร เป็นพระอารามหลวงชั้นโท ชนิดวรวิหารสังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยาในตำบลป่าโมก อำเภอป่าโมก จังหวัดอ่างทอง

วัดป่าโมกวรวิหารเป็นวัดเก่าแก่สมัยสุโขทัย เดิมทีเป็นวัดสองวัดที่ตั้งอยู่ติดกัน คือ "วัดชีปะขาว" และ "วัดตลาด" แต่มีเหตุทำให้ต้องรวมเป็นวัดเดียวกันเนื่องจากกระแสน้ำเซาะเข้ามาใกล้พระวิหาร สมเด็จพระสรรเพชญ์ที่ 3 จึงโปรดเกล้าฯ ให้พระยาราชสงครามจัดการชะลอลากให้ห่างจากแม่น้ำเดิม (สมเด็จพระเจ้าอยู่หัวท้ายสระ) ได้เสด็จมาควบคุมการชะลอองค์พระให้พ้นจากกระแสน้ำเซาะตลิ่งพัง และนำองค์พระไปไว้ยังวิหารใหม่ที่วัดตลาด ห่างจากฝั่งแม่น้ำ 168 เมตร แล้วโปรดให้รวมวัดตลาดกับวัดชีปะขาวเป็นวัดเดียวกันและพระราชทานนามว่า วัดป่าโมก เพราะบริเวณนั้นมีต้นโมกมากมาย ในพระราชพงศาวดารกล่าวว่าสมเด็จพระนเรศวรมหาราชก่อนจะยกทัพไปรบกับพระมหาอุปราชได้ เสด็จมาชุมนุมพลและถวายสักการะ บูชาพระพุทธไสยาสน์องค์นี้

อาคารเสนาสนะที่สำคัญ ได่แก่ พระวิหารพระพุทธไสยาสน์ เป็นลักษณะสถาปัตยกรรมอยุธยาตอนปลาย มีรูปทรงหลังคาเป็นฐานวิหารอ่อนโค้งรูปสำเภา หลังคาลด 2 ชั้น ต่อด้วยปีกนกด้านละ 2 แถบ มี 9 ห้อง เจาะช่องหน้าต่างด้านละ 7 บาน ด้านหน้าเจาะเป็นประตู ทางเข้าประตูเขียนลายรดน้ำลายพุ่มทรงข้าวบิณฑ์ก้านแย่งยอด ภายในประดิษฐานพระพุทธไสยาสน์ พระอุโบสถมีขนาด 5 ห้อง หลังคาลดหลั่น 2 ชั้น หน้าพระอุโบสถใต้หน้าบันมีหลังคาคลุมแบบจั่นหับ มีประตูทางเข้า 2 ประตู หน้าต่างด้านละ 3 บาน เขียนลายรดน้ำ มีใบเสมาเป็นของเก่าในสมัยอยุธยาตอนต้นเป็นหินชนวนตั้งอยู่บนฐานดอกบัวและฐานสิงห์ วิหารเขียนมีขนาด 7 ห้อง หลังคาลด 2 ชั้น ใต้หน้าบันด้านหน้าปิดผนังทึบมีเสาแบนหรือเสาอิง 2 ตัน มีหลังคาคลุมลดลงมารองรับด้วยเสา 4 ต้น สันนิษฐานว่าเดิมเป็นตำหนักที่ประทับของพระเจ้าท้ายสระในคราวเสด็จชะลอพระพุทธไสยาสน์ และมณฑป ก่อด้วยอิฐฉาบปูน หน้าบันมีลวดลายปูนปั้นรอบมณฑป ภายในมณฑปประดิษฐานพระพุทธบาทสี่รอยสลักด้วยหิน

ระเบียงภาพ
# วัดท่าสุทธาวาส (จังหวัดอ่างทอง)
วัดท่าสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสด็จ อำเภอป่าโมก จังหวัดอ่างทอง

วัดท่าสุทธาวาส ชาวบ้านมักเรียกสั้น ๆ ว่า วัดท่า สร้างขึ้นเป็นวัดมานานไม่มีหลักฐานใดที่จะยืนยันได้ แต่กำหนดเอาว่าประมาณ พ.ศ. 2175 วัดได้รับพระราชทานวิสุงคามสีมาแล้วนับตั้งแต่ประมาณ พ.ศ. 2200 เขตวิสุงคามสีมากว้าง 9.40 เมตร ยาว 23.50 เมตร เดิมทีพื้นที่บริเวณนี้เป็นเส้นทาง เดินทัพข้ามแม่น้ำเจ้าพระยาในสมัยสมเด็จพระนเรศวรมหาราช ปัจจุบันสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงรับไว้ในพระอุปถัมภ์ โดยมีการจัดสร้างพลับพลาที่ประทับกลางสระน้ำ ข้างพลับพลาที่ประทับเป็นที่ประดิษฐานของพระบรมราชานุสาวรีย์สมเด็จพระนเรศวรมหาราชและสมเด็จพระเอกาทศรถ

อุโบสถมีภาพจิตรกรรมฝาผนัง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ พระราชทานลงมาว่าให้เขียนเรื่อง พระมหาชนก เขียนไว้ที่ฝาผนังบนคอสอง และมีภาพไตรภูมิ ภาพลายรวงข้าว สัญลักษณ์ของจังหวัดอ่างทอง ภาพเรื่องสงครามยุทธหัตถี ภาพเรื่องเมืองอ่างทอง เรื่องตำบลบางเสด็จ และภาพครั้งพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชโอรส พระราชธิดา เสด็จประทับ ณ พระราชวังบางปะอิน

นอกจากนี้ภายในบริเวณวัดยังเป็นศูนย์ตุ๊กตาชาววัง ซึ่งเป็นโครงการตามพระราชประสงค์ด้วย
# อีเอฟแอลลีกวัน เพลย์ออฟ 2021 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2021 นัดชิงชนะเลิศ เป็นแมตช์ฟุตบอลที่จะตัดสินระหว่าง แบล็กพูล และ ลินคอล์นซิตี. แมตช์นี้จะลงเล่นกันในวันที่ 30 พฤษภาคม พ.ศ. 2564 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2020–21 (ฮัลล์ซิตี และ ปีเตอรโบโรยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2021–22 ในแชมเปียนชิป.

โทนี แฮร์ริงตันเป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 9,751 คน.

เส้นทางสู่นัดชิงชนะเลิศ

แมตช์
รายละเอียด

 GK 1   Chris Maxwell (c)RB 20  Ollie TurtonCB 26  Daniel Ballard  CB 3   James Husband  LB 29  Luke Garbutt  CM 39  Kevin StewartCM 12  Kenny Dougall  RW 15  Demetri Mitchell   AM 32  Elliot Embleton   LW 8   Keshi Anderson   CF 9   Jerry Yates   ตัวสำรอง:GK 28  Stuart MooreDF 2   Jordan Lawrence-GabrielDF 4   Jordan Thorniley   DF 21  Marvin EkpitetaMF 18  Grant Ward   MF 22  CJ Hamilton   FW 14  Gary Madine   หัวหน้าผู้ฝึกสอน:  Neil Critchley GK 1   Alex PalmerRB 2   Regan PooleCB 22  Timothy EyomaCB 16  Joe Walsh   LB 7   Tayo EdunCM 23  Liam Bridcutt (c)  CM 18  Conor McGrandlesCM 10  Jorge Grant   RW 20  Brennan JohnsonCF 9   Tom Hopper   LW 27  Morgan Rogersตัวสำรอง:GK 31  Sam LongDF 4   Lewis Montsma   DF 15  Cohen BramallMF 6   Max SandersMF 26  Harry AndersonFW 11  Anthony Scully   FW 19  Callum Morton   ผู้จัดการทีม:   Michael Appleton

+ สถิติ แบล็กพูล ลินคอล์นซิตี เปอร์เซ็นต์การครองบอล 47%  53% ประตูที่ทำได้  2  1 ยิงเข้ากรอบ  7  0 ยิงหลุดกรอบ  4  7 ทำฟาวล์  14  12 เตะมุม  3  6 ใบเหลือง  4  1 ใบแดง  0  0
# มุขมนตรีแคว้นนครหลวงบรัสเซลส์
มุขมนตรีแคว้นนครหลวงบรัสเซลส์  เป็นผู้นำฝ่ายบริหารในรัฐบาลแคว้นนครหลวงบรัสเซลส์ (All text and all but one graphic show the English name as Brussels-Capital Region.) โดยได้รับการแต่งตั้งวาระละ 5 ปี พร้อมกับรัฐมนตรีอีก 4 ตำแหน่ง และรัฐมนตรีช่วยอีก 3 ตำแหน่ง นอกเหนือจากความรับผิดชอบในฝ่ายบริหาร มุขมนตรียังมีหน้าที่เป็นประธานคณะกรรมาธิการประชาคมร่วมแห่งบรัสเซลส์ (Common Community Commission of Brussels)

ตำแหน่งมุขมนตรีแคว้นนครหลวงบรัสเซลส์มิใช่ตำแหน่งเดียวกันกับผู้ว่าราชการเขตนครหลวงบรัสเซลส์หรือนายกเทศมนตรีนครบรัสเซลส์ซึ่งโดยฐานะเป็นเพียงเทศบาลในกำกับของแคว้นนครหลวงบรัสเซลส์

ตำแหน่งมุขมนตรีจะไม่ได้ถูกนับรวมในสัดส่วนรัฐมนตรีผู้พูดภาษาฝรั่งเศสต่อผู้พูดภาษาดัตช์ แต่ในทางปฏิบัติแล้วมุขมนตรีจนถึงปัจจุบันล้วนเป็นผู้พูดภาษาฝรั่งเศส (และสามารถใช้ภาษาดัตช์ได้ดีอีกด้วย)

รายชื่อมุขมนตรี
ลำดับที่ชื่อ(เกิด–ถึงแก่กรรม)วาระพรรครัฐบาลพรรคร่วมรัฐบาล ภาษาดัตช์ ภาษาฝรั่งเศสเริ่มต้นสิ้นสุดรวมระยะเวลา 1ชาร์ล ปีเก(1948–)12 กรกฎาคม 198915 กรกฎาคม 199910 ปี
3 วัน สังคมนิยม ปีเก 1ประชาชนคริสเตียน, สังคมนิยมเฟลมิช, สหภาพประชาชน สังคมนิยม, สังคมคริสเตียน, แนวหน้าประชาธิปไตยแห่งผู้พูดภาษาฝรั่งเศส ปีเก 2 สังคมนิยม, ปฏิรูปเสรีนิยม-แนวหน้าประชาธิปไตยแห่งผู้พูดภาษาฝรั่งเศส 2 ฌัก ซีมอแน(1963–2007) 15 กรกฎาคม 1999 18 ตุลาคม 20001 ปี
94 วัน ปฏิรูปเสรีนิยม ซีมอแน 1 ประชาชนคริสเตียน, เสรีนิยมและประชาธิปไตยเฟลมิช, สังคมนิยมเฟลมิช ปฏิรูปเสรีนิยม-แนวหน้าประชาธิปไตยแห่งผู้พูดภาษาฝรั่งเศส, สังคมนิยม 3 ฟร็องซัว-ซาวีเย เดอ ดอเนอา(1941–) 18 ตุลาคม 2000 6 มิถุนายน 20032 ปี
232 วัน ปฏิรูปเสรีนิยม/ขบวนการปฏิรูป เดอ ดอเนอา ประชาชนคริสเตียน, เสรีนิยมและประชาธิปไตยเฟลมิช, สังคมนิยมเฟลมิช ปฏิรูปเสรีนิยม-แนวหน้าประชาธิปไตยแห่งผู้พูดภาษาฝรั่งเศส, สังคมนิยม 4 ดานีแยล ดูว์การ์ม(1954–2010) 6 มิถุนายน 2003 18 กุมภาพันธ์ 20041 ปี
43 วัน ขบวนการปฏิรูป ดูว์การ์ม ประชาธิปไตยคริสเตียนและเฟลมิช, เสรีนิยมและประชาธิปไตยเฟลมิช, สังคมนิยมเฟลมิช ขบวนการปฏิรูป, สังคมนิยม 5 ฌัก ซีมอแน(1963–2007) 18 กุมภาพันธ์ 2004 19 กรกฎาคม 2004 ขบวนการปฏิรูป ซีมอแน 2 ประชาธิปไตยคริสเตียนและเฟลมิช, เสรีนิยมและประชาธิปไตยเฟลมิช, สังคมนิยมเฟลมิช ขบวนการปฏิรูป, สังคมนิยม 6ชาร์ล ปีเก(1948–)19 กรกฎาคม 20047 พฤษภาคม 20138 ปี
291 วัน สังคมนิยม ปีเก 3 เสรีนิยมและประชาธิปไตยเฟลมิช, แอ็สเป.อา, ประชาธิปไตยคริสเตียนและเฟลมิชสังคมนิยม, ศูนย์ประชาธิปไตยมนุษยนิยม, เอโกโล ปีเก 4 โอเปิน เฟเอลเด, ประชาธิปไตยคริสเตียนและเฟลมิช, ครุน 7รือดี เฟอร์โฟร์ต(1958–)7 พฤษภาคม 2013  อยู่ในวาระ สังคมนิยม เฟอร์โฟร์ต 1 โอเปิน เฟเอลเด, ประชาธิปไตยคริสเตียนและเฟลมิช, ครุน สังคมนิยม, เอโกโล, ศูนย์ประชาธิปไตยมนุษยนิยม เฟอร์โฟร์ต 2 โอเปิน เฟเอลเด, แอ็สเป.อา, ประชาธิปไตยคริสเตียนและเฟลมิช สังคมนิยม, เดฟี, ศูนย์ประชาธิปไตยมนุษยนิยม เฟอร์โฟร์ต 3 ครุน, โอเปิน เฟเอลเด, แอ็สเป.อา สังคมนิยม, เอโกโล, เดฟี

เส้นเวลา

ดูเพิ่ม
 บรัสเซลส์
 รัฐบาลแคว้นนครหลวงบรัสเซลส์
 สภาแคว้นนครหลวงบรัสเซลส์
 มุขมนตรีวอลโลเนีย
 มุขมนตรีฟลานเดอส์
# มุขมนตรีประชาคมฝรั่งเศส
มุขมนตรีประชาคมฝรั่งเศส  หรือ มุขมนตรีสหพันธ์วอลโลเนีย-บรัสเซลส์  เป็นผู้นำฝ่ายบริหารในรัฐบาลประชาคมฝรั่งเศสแห่งเบลเยียม 

ดูเพิ่ม
 ประชาคมฝรั่งเศสแห่งเบลเยียม
 รัฐบาลประชาคมฝรั่งเศส
 สภาประชาคมฝรั่งเศส
 มุขมนตรีประชาคมผู้พูดภาษาเยอรมัน
 มุขมนตรีฟลานเดอส์
# ฮิโรชิ อันโด
ฮิโรชิ อันโด (เกิดวันที่ 13 มิถุนายน ค.ศ. 1965) เป็นนักเขียนและผู้กำกับชาวญี่ปุ่น มีภาพยนตร์บางส่วนให้เครดิตแก่เธอ เช่น ซาราบะโกกูโดะ เดดบีต, บลู, โคโกโระโนะคาราดะ และ โบกุวะอิโมโตะนิโคอิโอะซูรุ ภาพยนตร์ บลู ถูกคัดเลือกเข้าในเทศกาลภาพยนตร์นานาชาติกรุงมอสโกครั้งที่ 24
# วัดดอยแม่ปั๋ง
วัดดอยแม่ปั๋ง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่ปั๋ง อำเภอพร้าว จังหวัดเชียงใหม่ มีเนื้อที่ 150 ไร่ ปัจจุบันมีพระครูสุจิณณานุวัตร (พระหนูพิน) ฐุนุตตโม เป็นเจ้าอาวาส

วัดดอยแม่ปั๋งสร้างเมื่อ พ.ศ. 2479 เป็นวัดที่หลวงปู่แหวน สุจิณฺโณ เคยจำพรรษาตั้งแต่ปี พ.ศ. 2505 จนถึงมรณภาพในปี พ.ศ. 2528 ภายในวัดที่เกี่ยวข้องกับพระเกจิอาจารย์ชื่อดังท่านนี้ ได้แก่ วิหารไม้ กุฏิหลวงปู่แหวน กุฏิไม้ที่เรียกว่า โรงย่างกิเลส หรือ โรงไฟ และวิหารที่ประดิษฐานรูปเหมือนหลวงปู่แหวนเท่าองค์จริง

อาคารและเสนาเสนะประกอบด้วย อุโบสถ ศาลาการเปรียญ หอสวดมนต์ กุฎิสงฆ์ จำนวน 39 หลัง วิหาร ศาลาอเนกประสงค์ ศาลาบำเพ็ญบุญ พิพิธภัณฑ์มณฑปประดิษฐานหุ่นขี้ผึ้งรูปเหมือนและอัฐิ รวมทั้งอัฐบริขารของหลวงปู่แหวน พลับพลา ศาลา 9 ห้อง และศาลาจันทโรจน์วงค์ ปูชนียวัตถุ มีพระพุทธรูปเนื้อโลหะ และเจดีย์
# หมู่บ้านญะบัลอะลี
หมู่บ้านญะบัลอะลี  เป็นการพัฒนาหมู่บ้านญะบัลอะลีที่มีอยู่ใหม่ โดยตัวหมู่บ้านเดิมก่อสร้างขึ้นใน ค.ศ. 1977 เพื่อจัดหาที่พักให้กับชาวต่างชาติ การพัฒนาใหม่เริ่มขึ้นใน ค.ศ. 2008 และคาดว่าจะแล้วเสร็จก่อน ค.ศ. 2013 วิลลาที่มีอยู่แล้วจะถูกรื้อเพื่อสร้างอันใหม่ และขยายเซ็นทรัลปาร์คที่มีอยู่ให้มีขนาด 12 เฮกตาร์Estatesdubai.com - Nakheel to re-develop Jebel Ali Village Ameinfo.com - Nakheel to redevelop Jebel Ali Village Burthill.com - Jebel Ali Village  อย่างไรก็ตาม โปรเจกต์นี้ถูกระงับไว้ เพราะวิกฤตการณ์การเงินส่งผลต่อดูไบอย่างหนักBBC News - Recession bites hard in Dubai ทำให้นะคีลประกาศใน ค.ศ. 2013 ว่า พวกเขาจะฟื้นฟูวิลลาที่มีอยู่แล้วแทนThe National - The Dubai Village that came back from the dead 

ดูเพิ่ม
ญะบัลอะลี
การพัฒนาในดูไบ
# มุขมนตรีประชาคมผู้พูดภาษาเยอรมัน
มุขมนตรีประชาคมผู้พูดภาษาเยอรมัน  เป็นผู้นำฝ่ายบริหารในรัฐบาลประชาคมผู้พูดภาษาเยอรมันแห่งเบลเยียม  

รายชื่อมุขมนตรี
 ลำดับที่ ชื่อ(เกิด–ถึงแก่กรรม) วาระ พรรคเริ่มต้นสิ้นสุดรวมระยะเวลา 1 บรูโน ฟันยูล(1936–) 30 มกราคม 1984  11 พฤศจิกายน 1986 2 ปี 285 วัน พรรคเพื่อเสรีภาพและความก้าวหน้า 2 โยเซ็ฟ มาไรเทอ(1949–2021) 11 พฤศจิกายน 1986  6 กรกฎาคม 1999 14 ปี 238 วัน พรรคสังคมคริสเตียน 3 คาร์ล-ไฮนทซ์ ลัมแบทซ์(1952–) 6 กรกฎาคม  1999  30 มิถุนายน 2014 14 ปี 358 วัน พรรคสังคมนิยม 4อ็อลลิเวอร์ พาช(1971–) 30 มิถุนายน 2014 29 พฤษภาคม 2019 โพรเดเก 29 พฤษภาคม 2019 ปัจจุบัน

เส้นเวลา

ดูเพิ่ม
 ประชาคมผู้พูดภาษาเยอรมันแห่งเบลเยียม
 รัฐบาลประชาคมผู้พูดภาษาเยอรมัน
 สภาประชาคมผู้พูดภาษาเยอรมัน
 มุขมนตรีประชาคมฝรั่งเศส
 มุขมนตรีฟลานเดอส์
# มุขมนตรีฟลานเดอส์
มุขมนตรีฟลานเดอส์  เป็นผู้นำรัฐบาลเฟลมิช ซึ่งเป็นฝ่ายบริหารแห่งแคว้นเฟลมิชและประชาคมเฟลมิชแห่งเบลเยียมดูเพิ่มที่เขตการปกครองของประเทศเบลเยียม  

การแต่งตั้ง
หลังการเลือกตั้งสมาชิกสภาเฟลมิช รัฐบาลเฟลมิชชุดหนึ่งจะได้รับการจัดตั้งขึ้นโดยประกอบด้วยรัฐมนตรีจำนวนไม่เกิน 11 ตำแหน่ง พรรคการเมืองที่มีเสียงมากที่สุดในพรรคร่วมรัฐบาลนั้นสามารถออกเสียงเลือกมุขมนตรีได้ มุขมนตรีจะต้องกล่าวคำถวายสัตย์ปฏิญาณต่อหน้าพระมหากษัตริย์

การเลือกตั้งมีขึ้นทุก 5 ปี โดยตั้งแต่ ค.ศ. 1995 เป็นต้นมา การเลือกตั้งสมาชิกสภาเฟลมิชใช้การเลือกตั้งทางตรง

รายชื่อมุขมนตรี
ลำดับที่ภาพชื่อเลือกตั้งปีวาระพรรคการเมืองรัฐบาล และพรรคร่วมรัฐบาลเริ่มต้นสิ้นสุดรวมระยะเวลา1กัสตง เคนส์ 198122 ธันวาคม 198121 มกราคม 199210 ปี 30 วันประชาชนคริสเตียน เคนส์ 1 ประชาชนคริสเตียน, เพื่อเสรีภาพและความก้าวหน้า, สังคมนิยมเฟลมิช, สหภาพประชาชน 1985 เคนส์ 2 ประชาชนคริสเตียน, เพื่อเสรีภาพและความก้าวหน้า1987 เคนส์ 3 ประชาชนคริสเตียน, เพื่อเสรีภาพและความก้าวหน้า เคนส์ 4 ประชาชนคริสเตียน, สังคมนิยมเฟลมิช, เพื่อเสรีภาพและความก้าวหน้า, สหภาพประชาชน2100pxลุก ฟัน เดิน บรันเดอ199121 มกราคม 199213 กรกฎาคม 19997 ปี 174 วันประชาชนคริสเตียน ฟัน เดิน  1 ประชาชนคริสเตียน, สังคมนิยมเฟลมิช ฟัน เดิน  2 ประชาชนคริสเตียน, สังคมนิยมเฟลมิช, สหภาพประชาชน ฟัน เดิน  3 ประชาชนคริสเตียน, สังคมนิยมเฟลมิช, สหภาพประชาชน 1995 ฟัน เดิน  4 ประชาชนคริสเตียน, สังคมนิยมเฟลมิช3 100px ปาตริก เดอวาล 1999 13 กรกฎาคม 1999 5 มิถุนายน 2003 3 ปี 327 วัน เสรีนิยมและประชาธิปไตยเฟลมิช เดอวาล เสรีนิยมและประชาธิปไตยเฟลมิช, สังคมนิยมเฟลมิช, อาคาเลฟ, สหภาพประชาชน4 100px บาร์ต โซเมิร์ส — 11 มิถุนายน 2003 20 กรกฎาคม 20041 ปี 39 วัน เสรีนิยมและประชาธิปไตยเฟลมิช โซเมิร์ส เสรีนิยมและประชาธิปไตยเฟลมิช, แอ็สเป.อา, ครุน!, สปีริต5  อีฟว์ เลอแตร์ม 2004 20 กรกฎาคม 2004 28 มิถุนายน 2007 2 ปี 342 วัน ประชาธิปไตยคริสเตียนและเฟลมิช เลอแตร์ม ประชาธิปไตยคริสเตียนและเฟลมิช, แอ็สเป.อา-สปีริต, เสรีนิยมและประชาธิปไตยเฟลมิช-วีว็อง, พันธมิตรเฟลมิชใหม่6 100px กริส เปเติร์ส — 28 มิถุนายน 2007 25 กรกฎาคม 20147 ปี 27 วันประชาธิปไตยคริสเตียนและเฟลมิช เปเติร์ส 1 ประชาธิปไตยคริสเตียนและเฟลมิช, แอ็สเป.อา-สปีริต, เสรีนิยมและประชาธิปไตยเฟลมิช, พันธมิตรเฟลมิชใหม่ 2009 เปเติร์ส 2 ประชาธิปไตยคริสเตียนและเฟลมิช, แอ็สเป.อา, พันธมิตรเฟลมิชใหม่7 100px เคร์ต บูร์ฌัว 2014 25 กรกฎาคม 2014 1 กรกฎาคม 2019 4 ปี 350 วัน พันธมิตรเฟลมิชใหม่ บูร์ฌัว พันธมิตรเฟลมิชใหม่, ประชาธิปไตยคริสเตียนและเฟลมิช, โอเปิน เฟเอลเด8 100px ลีสเบต โฮมันส์ — 2 กรกฎาคม 2019 1 ตุลาคม 2019 91 วัน พันธมิตรเฟลมิชใหม่ โฮมันส์ พันธมิตรเฟลมิชใหม่, ประชาธิปไตยคริสเตียนและเฟลมิช, โอเปิน เฟเอลเด9 100px ยัน ยัมโบน 2019 2 ตุลาคม 2019 อยู่ในวาระ พันธมิตรเฟลมิชใหม่ ยัมโบน พันธมิตรเฟลมิชใหม่, ประชาธิปไตยคริสเตียนและเฟลมิช, โอเปิน เฟเอลเด

ดูเพิ่ม
 แคว้นเฟลมิช
 รัฐบาลเฟลมิช
 สภาเฟลมิช
 มุขมนตรีแคว้นนครหลวงบรัสเซลส์
 มุขมนตรีวอลโลเนีย
 มุขมนตรีประชาคมฝรั่งเศส
 มุขมนตรีประชาคมผู้พูดภาษาเยอรมัน
# ตำบลบ้านต้อง
บ้านต้อง เป็นตำบลในอำเภอเซกา จังหวัดบึงกาฬ ณ พ.ศ. 2563 ตำบลนี้มีประชากร 11,438 คน แบ่งออกเป็น 15 หมู่บ้าน
# ปฏิทินโฮเรียกุ
ปฏิทินโฮเรียกุ  เป็นปฏิทินสุริยจันทรคติของประเทศญี่ปุ่นRenshaw, Steven L. and Saori Ihara. (2007).  "Takahashi, Yoshitoki," Biographical Encyclopedia of Astronomers (Virginia Trimble, ed.), p. 1121. ซึ่งมีอีกชื่อหนึ่งว่า โฮเรียกุโคจุตสึเก็นเรกิ  โดยตีพิมพ์ใน ค.ศ. 1755Nussbaum, Louis-Frédéric. (2005). "Calendar" in Japan Encyclopedia, p. 98.

ประวัติ
ระบบ โฮเรียกุโคจุตสึเก็นเรกิ เป็นผลงานของอะเบะ ยาซูกูนิ,Nussbaum,  "Abe Yasukuni" at p. 4. ชิบูกาวะ โคเกียวNussbaum,  "Shibukawa Shunkai" at p. 850. และนิชิยามะ เซกีวNussbaum,  "Hōreki Kōjutsu Genreki" at p. 352. ข้อผิดพลาดในปฏิทินถูกนำไปแก้ในปฏิทินคันเซเมื่อ ค.ศ. 1798Nussbaum, "Kansei-reki" at p. 478; Orchiston, Wayne et al. (2011). Highlighting the History of Astronomy in the Asia-Pacific Region, p. 155. และในปฏิทินเท็มโป เมื่อ ค.ศ. 1844Orchiston,  p. 155. ท้ายที่สุด ใน ค.ศ. 1872 จึงมีการนำปฏิทินตะวันตกมาใช้

ดูเพิ่ม
 ปฏิทินญี่ปุ่น
 แผนภูมิสวรรค์
 โฮเรกิ
# เกาะสุกร
เกาะสุกร หรือ เกาะหมู เป็นเกาะในช่องแคบมะละกา ตั้งอยู่ในอำเภอปะเหลียน จังหวัดตรัง มีประชากรประมาณ 3,000 คน
# มุขมนตรีวอลโลเนีย
มุขมนตรีวอลโลเนีย (;https://gouvernement.wallonie.be/files/%255BCP%255D%20-%20Gouvernement%20de%20Wallonie%20-%2029.10.2020.pdf Cabinet du Ministre-Président de Wallonie) เป็นผู้นำรัฐบาลวอลลูนซึ่งเป็นฝ่ายบริหารของแคว้นวอลลูน (วอลโลเนีย) หนึ่งในสามแคว้นของประเทศเบลเยียม

รายชื่อมุขมนตรี
ลำดับที่ภาพ ชื่อเลือกตั้งปีวาระพรรค รัฐบาล และพรรคร่วมรัฐบาลเริ่มต้นสิ้นสุดรวมระยะเวลา1 ฌ็อง-มอริส เดออุส 1981 22 ธันวาคม 1981  26 มกราคม 1982 35 วัน สังคมนิยม เดออุส 1 สังคมนิยม, ปฏิรูปเสรีนิยม, สังคมคริสเตียน2 อ็องเดร ด็องโซ— 26 มกราคม 1982 25 ตุลาคม 1982 272 วัน ปฏิรูปเสรีนิยม ด็องโซ ปฏิรูปเสรีนิยม, สังคมนิยม, สังคมคริสเตียน3 ฌ็อง-มอริส เดออุส— 25 ตุลาคม 1982  11 ธันวาคม 1985 3 ปี 46 วัน สังคมนิยม เดออุส 2 สังคมนิยม, ปฏิรูปเสรีนิยม, สังคมคริสเตียน4 แมลกียอร์ วาเตอแล 1985 11 ธันวาคม 1985 3 กุมภาพันธ์ 1988 2 ปี 53 วัน สังคมคริสเตียน วาเตอแล สังคมคริสเตียน, ปฏิรูปเสรีนิยม5 กี กอแอม 1987 3 กุมภาพันธ์ 1988 9 พฤษภาคม 1988 96 วัน สังคมนิยม กอแอม สังคมนิยม, สังคมคริสเตียน6 แบร์นาร์ อ็องแซลม์— 11 พฤษภาคม 1988  7 มกราคม 1992 3 ปี 240 วัน สังคมนิยม อ็องแซลม์ สังคมนิยม, สังคมคริสเตียน7 กี สปีตาลส์ 1991 7 มกราคม 1992 25 มกราคม 1994 2 ปี 18 วัน สังคมนิยม สปีตาลส์ สังคมนิยม, สังคมคริสเตียน8รอแบร์ กอลีญง—25 มกราคม 199415 กรกฎาคม 19995 ปี 172 วัน สังคมนิยม กอลีญง 1 สังคมนิยม, สังคมคริสเตียน 1995 กอลีญง 2 สังคมนิยม, สังคมคริสเตียน9 100px เอลีโย ดี รูโป 1999 15 กรกฎาคม 1999 4 เมษายน 2000 264 วัน สังคมนิยม ดี รูโป 1 สังคมนิยม, ปฏิรูปเสรีนิยม-แนวหน้าประชาธิปไตยแห่งผู้พูดภาษาฝรั่งเศส, เอโกโล10 100px ฌ็อง-โกลด ฟัน เกาเวินแบร์เคอ— 4 เมษายน 2000  30 กันยายน 20055 ปี 178 วัน สังคมนิยม ฟัน เกาเวินแบร์เคอ 1 สังคมนิยม, ปฏิรูปเสรีนิยม-แนวหน้าประชาธิปไตยแห่งผู้พูดภาษาฝรั่งเศส, เอโกโล 2004 ฟัน เกาเวินแบร์เคอ 2 สังคมนิยม, ศูนย์ประชาธิปไตยมนุษยนิยม— 100px อ็องเดร อ็องตวน (รักษาการ)— 30 กันยายน 2005 6 ตุลาคม 20056 วัน ศูนย์ประชาธิปไตยมนุษยนิยม อ็องตวน ศูนย์ประชาธิปไตยมนุษยนิยม, สังคมนิยม11 100px เอลีโย ดี รูโป— 6 ตุลาคม 2005 20 กรกฎาคม 2007 1 ปี 287 วัน สังคมนิยม ดี รูโป 2 สังคมนิยม, ศูนย์ประชาธิปไตยมนุษยนิยม12 100px รูว์ดี เดอม็อต— 20 กรกฎาคม 2007 22 กรกฎาคม 2014 7 ปี 2 วัน สังคมนิยม เดอม็อต 1 สังคมนิยม, ศูนย์ประชาธิปไตยมนุษยนิยม 2009 เดอม็อต 2 สังคมนิยม, เอโกโล, ศูนย์ประชาธิปไตยมนุษยนิยม13 100px ปอล มาแญ็ต 2014  22 กรกฎาคม 2014 28 กรกฎาคม 2017 3 ปี 6 วัน สังคมนิยม มาแญ็ต สังคมนิยม, ศูนย์ประชาธิปไตยมนุษยนิยม14 100px วีลี บอร์ซูว์— 28 กรกฎาคม 2017 13 กันยายน 2019 2 ปี 46 วัน ขบวนการปฏิรูป บอร์ซูว์ ขบวนการปฏิรูป, ศูนย์ประชาธิปไตยมนุษยนิยม15 100px เอลีโย ดี รูโป 2019 13 กันยายน 2019 อยู่ในวาระ สังคมนิยม ดี รูโป 3 สังคมนิยม, ขบวนการปฏิรูป, เอโกโล

ดูเพิ่ม
 แคว้นวอลลูน
 รัฐบาลวอลลูน
 สภาวอลลูน
 มุขมนตรีแคว้นนครหลวงบรัสเซลส์
 มุขมนตรีฟลานเดอส์
# พระเจ้าอามาเดโอที่ 1 แห่งสเปน
พระเจ้าอามาเดโอที่ 1 แห่งสเปน (; 30 พฤษภาคม พ.ศ. 238818 มกราคม พ.ศ. 2433)  เป็นเจ้าชายอิตาลีที่ครองราชย์เป็นพระมหากษัตริย์สเปนตั้งแต่พ.ศ. 2413 ถึงพ.ศ. 2416 เป็นพระมหากษัตริย์พระองค์แรกและพระองค์เดียวของสเปนที่มาจากราชวงศ์ซาวอย พระองค์เป็นพระราชโอรสในพระเจ้าวิตโตรีโอ เอมานูเอเลที่ 2 แห่งอิตาลี และทรงเป็นที่รู้จักมากที่สุดในฐานะดยุกแห่งออสตา

พระองค์ได้รับเลือกจากสภากอร์เตสเฆเนราเลสให้เป็นพระมหากษัตริย์สเปนใน พ.ศ. 2413 หลังจากการปลดสมเด็จพระราชินีนาถอิซาเบลที่ 2 แห่งสเปนออกจากบัลลังก์ และทรงสาบานตนในปีถัดไป รัชสมัยของพระเจ้าอามาเดโอที่ 1 เต็มไปด้วยลัทธิสาธารณรัฐนิยมที่เพิ่มมากขึ้น การกบฏการ์ลิสต์ทางตอนเหนือ และการเคลื่อนไหวเพื่อเอกราชของคิวบา พระองค์ทรงสละราชสมบัติและเสด็จกลับอิตาลีใน พ.ศ. 2416 และส่งผลให้สาธารณรัฐสเปนที่ 1 ได้รับการสถาปนาขึ้น